**Felhasználói dokumentáció**

A játékosok a menüben választhatnak 3 opció közül, új menetet kezdenek, folytatják az elmentett játékot vagy visszanézik az elmentett játék eddigi lépéseit.

Ha az első kettő opció bármelyikét választják, akkor a tábla kirajzolódása után léphet is a soron következő. Ilyenkor ki kell választania egy bábut, amelyet úgy tehet meg, hogy beírja a terület koordinátáit, amin tartózkodik (pl.: a 1, az ‘a’ oszlop 1-es sora). Amennyiben a beírt koordináta nem a pályára esik vagy nem tartózkodik rajta olyan bábu, amivel léphet, azt jelezni fogja a program és választhat egy újat. Ha kiválasztotta a kívánt karaktert, még megváltoztathatja azt a ‘P’ betű lenyomásával, ha nem szeretné megváltoztatni, akkor a kirajzolt területek közül választhat, hogy hova szeretne lépni. Ha nem egy megfelelő területet választ, azt jelzi a program és újat választhat. Lépés visszavonás, ahogy a rendes sakkban, itt sincsen. Miután a lépés lezajlott a tábla megfordul és a másik ember jön.

Minden lépés, ami a sakk szabályainak megfelel, az lehetséges. Ilyen például az En Passaint, sáncolás, dupla paraszt lépés, illetve a promóció is. Amennyiben promótálni szeretné valamelyik játékos egy gyalogját, az ellenfél alapvonalára való bevivés után feldobódik a lehetőség, ilyenkor a bábuknak megfelelő betű lenyomásával tudják kiválasztani, hogy milyen bábuként él majd tovább.

A játéknak több kimenetele is lehet. Ha valamelyik játékos mattot ad a másiknak, akkor a menetnek vége és a mattot adó játékos nyer. Ha olyan helyzet alakulna ki, hogy bármelyik fél nem tud lépni, de nincsen sakkban, akkor döntetlennel zárul. A játékosok bármely bábu választás előtt feladhatják a játékot (‘L’ betű), döntetlent ajánlhatnak fel (‘S’ betű), illetve kiléphetnek (‘Q’ betű), ilyenkor a játék elmentődik és később lehet folytatni ugyanonnan.

Ha a mentett játék visszanézése opciót választja a felhasználó, akkor az ‘E’, illetve ‘Q’ gombokkal navigálhat előre vagy hátra a lépésekben. Az ‘R’ gomb lenyomásával megfordítja a pálya nézetét. A ‘W’ gomb lenyomásával kilép.